《凤皇陂》
宋代·王禹偁

次公治颍川，仁政被一方。
神物不藏瑞，兹焉集凤皇。
在昔奏箫韶，舜庭来跄跄。
西伯有至化，亦见鸣岐阳。
仲尼岂无德，已矣空悲伤。
夫何刀笔吏，而能致殊祥。
我来过荒陂，烟草但苍苍。
缅怀汉循吏，史笔恐未详。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。